Բոյ բենդ

Բոյ բենդ կամ բոյբենդ ( կամ boyband, բառացի թարգմ.՝ «տղաների խումբ»), սովորաբար տարբերակվում է որպես վոկալ փոփ խումբ, որը բաղկացած է երիտասարդ տղաներից։

Անվանում 
«Բոյ բենդ» տերմինը ինքնին առաջացել է 90-ական թվականներին, և երևույթի հանրաճանաչությունը ԱՄՆ-ում և Եվրոպայում հասել է իր գագաթնակետին 90-ականների երկրորդ կեսին, երբ նմանատիպ խմբերը առաջանում էին սնկերի պես և զբաղեցնում էին հիթ շքերթների առաջին հորիզոնականները։ Սակայն այս ձևաչափը ծագել է ավելի վաղ։

Էություն 

Որպես կանոն, բոյ բենդներ ստեղծվում են պրոդյուսերի կողմից՝ զուտ առևտրային նպատակով, ի տարբերություն այն խմբերի, որոնք ստեղծվում են ընկերների միավորման ընթացքում, և իրենք էլ գրում են երգերի բառերը։ Պրոդյուսերը մտածում է բոյ բենդի հայեցակարգը, իսկ խմբի անդամները հավաքագրվում են մի շարք լսումների արդյունքում։ Բացի այդ, պրոդյուսերը զբաղվում է երգացանկի ընտրությամբ։ Չնայած կան բացառություններ. մասնակիցներից չի ակնկալվում, որ նրանք կարող են խաղալ երաժշտական գործիքների վրա ոչ բեմում և ոչ էլ ստուդիայում, բայց առանձնակի ուշադրություն է տրամադրվում պարային պատրաստությանը։

Բոյ բենդերի ելույթները իրենցից ներկայացնում են երաժշտական համարներ՝ տպավորիչ պարերով, որոնք նախատեսված են տղաների ֆիզիկական տվյալները ներկայացնելու համար։

Ներկայումս Արևմուտքում աղջիկների ուշադրությունը տեղափոխվել է դեպի տղաների փոփ ռոք խմբերը։ Արևելյան Ասիայում, որտեղ բոյ բենդերը կոչվում են իդոլ խմբեր, շատ սիրված են։

Ծանոթագրություններ

Գրականություն 
 «boy band» // Collins English Dictionary - Complete & Unabridged 11th Edition. . Հասանելի է առցանց. boy-band.
 «boy band» // Dictionary.com's 21st Century Lexicon. — Dictionary.com, LLC.. Հասանելի է առցանց. http://dictionary.reference.com/browse/boy_band.
 Lamb, Bill. «Top 10 Boy Bands » — About.com Guide.  . 
 Sullivan, Caroline. «Wherefore art the boy bands?» — guardian.co.uk, 28 ապրիլի 2008.
 Morley, Paul. «The boybands are always back in town» — guardian.co.uk, 26 նոյեմբերի 2010.. 
 Wilson, Lisa. «NKOTBSB to lasso hearts at the Stampede ». Calgary Sun, 12 հուլիսի 2011.  .
 Kaufman, Gil. «The New Boy Bands». MTV.com.  .

Արտաքին հղումներ 
 The New Boy Bands - MTV.com 

Փոփ երաժշտական ժանրեր
Երաժշտական խմբերի տեսակներ